Gelukkig getroud! Regtig? | MaanKind
17 thoughts on "Gelukkig getroud! Regtig?"
14 April, 2016 om 9:42 vm
Ek dink die huwelik word onnodig geblameer as iets fout gaan. Dit gaan eintlik maar oor wat mense van die huwelik maak wat op die ou end bepaal of dit suksesvol is of nie.
Ek is geseënd om twee ouers te kon hê wie se huwelik eers geëindig het toe my pa oorlede is net na hulle 47ste huweliksherdenking. En ek is so geseënd om nou al vir 22 jaar getroud te wees met iemand vir wie ek sommer net vreeslik lief is. Warts and all. En hy dra my op die hande. En ons lag baie saam – wat ek dink baie belangrik is, omdat ons mekaar se humorsin verstaan en ons baiekeer maar die humor in 'n situasie sien wat ons nie juis weet hoe om te hanteer nie. Saamlag is ons pleister – en dit doen die kinders goed as daar baie lag in die huis is.
Maar ek het ook 'n broer wat MOES trou, en dit was 'n afskuwelike ramp. En my vraag tòé al aan die familie was: Hoekom MOET hulle trou? Hulle sou waarskynlik beter af gewees het as hulle nie getrou het nie. Want sy wou nie trou nie. My broer sou doen wat reg is en in elkgeval sy kind gereeld gesien het en onderhoud betaal het, net soos wat hy in elkegeval gedoen het voor en na die egskeiding. Maar hulle het deur 10 jaar se seer geworstel en altwee bitter seer gekry tot hulle uiteindelik tot skei gekom het. Dit was vir my so verkeerd. Nie my broer of sy het ooit weer geluk gevind in iemand nie, want hulle vertroue is geskend.
Dan wonder ek of mense ooit werklik verstaan wat is 'n huwelik. Die instellings en kerklike ordes eenkant gesit. Vir my is dit eenvoudig 'n besluit tussen twee mense om 'n lewensreis saam te onderneem in 'n eksklusiewe verhouding wat net vir hulle twee bedoel is. Hulle vertrou mekaar, hulle verstaan mekaar se siel, wese, vrese, bekommernisse, drome. En hulle onderneem dan 'n lewensreis om hierdie dinge in mekaar te ontwikkel en saam te groei tot dit volwassenheid bereik. Die heel belangrikste is dat altwee moet saamwerk. Dit is wanneer een besluit om nie saam te werk nie, wat die hele kaarthuisie in mekaar laat val. En 'n kaarthuis is dit beslis. Daar is geen waarborge nie en dis baie harde werk om dit staande te hou, maar dit kan gedoen word.
Ek sal my kinders altyd aanbeveel om te trou as hulle daardie persoon ontmoet het, want dit bied beskerming en sekuriteit op papier. Maar hulle primêre rede moet nie daarom gaan nie. Die primêre rede vir 'n huwelik moet net wees dat hulle graag saam 'n lewensreis wil onderneem waarin hulle aan mekaar werk om die beste in mekaar uit te bring.
My man het beslis 'n groot aandeel gehad om die beste in my uit te bring en ek glo dat ek ook 'n groot aandeel in sy emosionele volwassenheid gehad het. Dit is spanwerk, humor, baklei en opmaak, sommer net lekker saamwees en vriende wees wat enige verbintenis die moeite werd maak.
14 April, 2016 om 8:40 nm
Dis lekker om sulke stories te hoor!
14 April, 2016 om 9:36 vm
Trisa, daar wil wil so bietjie sinisme deurskemer in jou skrywe, maar ek mag verkeerd wees. Ek kyk daarna uit 'n Bybelse en Christelike perspektief en dit gee vir my duidelike antwoorde op al die vrae. (En dit beteken nie onderdanigheid soos in eng patriargale oogpunt nie) Dit beteken 2 mense het verlief geraak op 'n chemiese aantrekkingskrag manier. Dan neem jy 'n besluit om daardie persoon lief te hê. Om lief te hê, beteken om te dien, om die minste te wees en om daardie persoon se behoeftes in ag te neem. As mens nie bereid is om dit te doen nie, kan jy nie saam met iemand 'n leeftyd deel nie. Dis bevredigend om jou lewe saam met iemand te deel waar jy hom/haar so goed ken dat dit voel soos 'n ou uitgetrapte skoen wat gemaklik pas, maar mens moet ook sorg vir opwinding anders kan dit seker boring raak. Miskien is ek net gelukkig (of naief) dat ek so 'n avontuur beleef saam met my man. Dis wel harde werk en die sparks vlieg dikwels, maar respek en 'liefde' vir mekaar laat jou ook groei as mens in die proses.
14 April, 2016 om 8:41 nm
Dis duidelik as mens na julle kyk…
14 April, 2016 om 6:26 vm
Daardie stukkie papier maak die wetlike kant van sake net makliker. Vir my is die commitment van self tot die verhouding belangriker as 'n stukkie papier.
14 April, 2016 om 8:35 vm
13 April, 2016 om 4:37 nm
Vir my gaan dit meer om die gesin as 'n hegte eenheid, eerder as die "een-wees" met 'n verhoudingsmaat. Ons gesin ken en verstaan mekaar en al vlieg ons mekaar soms in die hare, bly ma en pa die middelpunt (die tuiste) van die en hulle nageslag. Dit geld beslis vir ons twee wat saam kinders gehad het. As daar 'n verdere, vreemde persoon in hierdie gesin toegelaat was, sou dit oorlog afgegee het (hoewel ek weet daar is uitsonderinge). 'n Mens leer om gemaklik te wees in 'n verhouding, waar albei sorgsaam is en mekaar respekteer. Vir al die voorafgaande is net makliker vir almal as daar wel 'n papiertjie is en almal dra dieselfde van. Vir my, persoonlik, werk dit.
13 April, 2016 om 4:40 nm
Ek is bly vir jou! Ek is self in 'n goeie verhouding en huwelik.
13 April, 2016 om 4:45 nm
Ja, nou moet ek byvoeg, dis ook maar met pyn wat ons tot hier gekom het. Sjoe, ek wil die eerste jare nie oor hê nie. 😀
13 April, 2016 om 4:33 nm
Ek moet bieg, ek weet nie regtig wat die inhoud en omvang van die huwelik is nie. Wat ek wel weet is dat ek nie die semantiese-of sosiale omvang van die huwelik probeer analiseer of definieer nie. Ek weet ook dat ek getroud is, en met wie ek getroud is. Ek weet ook dat ek vir hierdie vrou omgee, baie, en dat haar belange vir my belangrik is. Dis ook vir my belangrik dat sy gelukkig is en ek probeer elke dag om my nederige deel bydra tot haar geluk. Ek is ook bly vir die kinders wat sy help verwek het in ons huwelik, en vir hulle, die kinders, wil ek ten alle tye voorspoed en geluk sien ervaar, meer as wat ekself ervaar. En ek geniet die privaat tye saam met my vrou, tewens, dit voel vir my asof dit die "gom" is wat my in die oggend laat opstaan en beter na haar en die kinders se belange wil laat omsien as gister…
So, ek weet nie wat die huwelik regtig behels nie. Ek is tè onder-ontwikkel om dit werklik te weet of te verstaan, of met geag daaroor saam te praat.
Al wat ek weet is wat ek hierbo probeer sê het, en dis genoeg vir my…
13 April, 2016 om 4:36 nm
Dis wonderlik as jy uitgeklaar het wat werk vir jou, wat jou gelukkig maak.
14 April, 2016 om 4:24 vm
Senings, jy het (sonder dat jy dit weet, volgens jou eie skrywe), die essensie van 'n huwelik hier uiteengesit. As die vrou met wie jy getroud is, en vir wie jy liefhet en wie se geluk vir jou belangrik is, die vrou wat die ma van jou kinders is, die kinders wie se geluk en voorspoed belangriker as jou eie is…….die vrou met wie jy steeds geniet om intiem te wees, uitsien daarna en julle intimiteit beskou as die gom wat julle aanspoor om die beste in mekaar uit te bring…..as hierdie vrou ook soos jy voel, het julle eintlik die perfekte huwelik, as so iets bestaan. Baie geluk, mag julle nog baie jare saam gelukkig wees.
14 April, 2016 om 8:20 vm
Ek het nogal self gedink daar is min van sy soort. Dat sy partner se geluk vir hom belangrik is klink na 'n klein dingetjie as jy self in so 'n verhouding is, maar so baie mense is nie.
18 April, 2016 om 9:36 vm
Mathilda, ek glo dat onse wêreld se mense op 'n siniese wyse alles probeer analiseer, definiëer, verduidelik of, in baie opsigte, sommer net saampraat om hulself as "ingelig" te projekteer. Een van die hoekstene van my (ongekunstelde) lewe is dat my lewe so ongekompliseerd moontlik moet wees, en ek bejeen alles daarvolgens, ook my huwelik. Natuurlik, as oningeligde en opreggeteelde tandlose van die onderdorp, voed ek my oordadig ontwikkelde humorsin met al hierdie magdom teorieë en definisies waarmee die slim mense te koop loop. My hoofdoel met hierdie onbeheersde laggery is natuurlik om 'n "six pack" te ontwikkel waarmee ek by my vrou wil spog, maar het oënskynlik nog 'n ver pad om te loop. Tot dan geniet ek en my vrou maar die gratis laf-wees euforie wat ander mense se stories vir ons bied…
13 April, 2016 om 3:58 nm
Ja, wat is n huwelik en hoekom doen mense dit? 'n Stukkie papier van binnelandse sake, 'n belofte voor mense? 'n Belofte tussen twee mense, moet mens trou en dalk ongelukkig wees, moet mens net saam bly en dalk gelukkig wees… sjoe nee hierdie een kan baie ver strek!
13 April, 2016 om 4:38 nm
Saambly as sulks is geen probleem nie, dis net dat nie een van die twee partners deur die reg beskerm word teen uitbuiting van mekaar nie. As dinge skeefloop, kan niemand aanspraak maak op iets gegrond op regsgronde nie.